CELEX: 32018R0324
Language: fi
Date: 2018-03-05 00:00:00
Title: Neuvoston täytäntöönpanoasetus (EU) 2018/324, annettu 5 päivänä maaliskuuta 2018, Korean demokraattista kansantasavaltaa koskevista rajoittavista toimenpiteistä annetun asetuksen (EU) 2017/1509 täytäntöönpanosta

6.3.2018   
            
            
               FI
            
            
               Euroopan unionin virallinen lehti
            
            
               L 63/1
            
         NEUVOSTON TÄYTÄNTÖÖNPANOASETUS (EU) 2018/324,
   annettu 5 päivänä maaliskuuta 2018,
   Korean demokraattista kansantasavaltaa koskevista rajoittavista toimenpiteistä annetun asetuksen (EU) 2017/1509 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Korean demokraattista kansantasavaltaa koskevista rajoittavista toimenpiteistä ja asetuksen (EY) N:o 329/2007 kumoamisesta 30 päivänä elokuuta 2017 annetun neuvoston asetuksen (EU) 2017/1509 (1) ja erityisesti sen 47 artiklan 5 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 30 päivänä elokuuta 2017 asetuksen (EU) 2017/1509.
            
         
               (2)
            
            
               Yhdistyneiden kansakuntien turvallisuusneuvoston päätöslauselman 1718 (2006) nojalla perustettu Yhdistyneiden kansakuntien turvallisuusneuvoston komitea muutti 15 päivänä helmikuuta 2018 listausta yhden sellaisen henkilön osalta, johon kohdistetaan rajoittavia toimenpiteitä.
            
         
               (3)
            
            
               Asetuksen (EU) 2017/1509 liite XIII olisi näin ollen muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) 2017/1509 liite XIII tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä maaliskuuta 2018.
      
         
            Neuvoston puolesta
         
         
            Puheenjohtaja
         
         N. DIMOV
      
   
   
      (1)  EUVL L 224, 31.8.2017, s. 1.
   
      LIITE
      Korvataan asetuksen (EU) 2017/1509 liitteessä XIII olevassa kohdassa ”a) Luonnolliset henkilöt” oleva 52 kohta seuraavasti:
      
         
                     ”52.
                  
                  
                     Ri Su Yong
                  
                  
                      
                  
                  
                     Syntymäaika: 25.6.1968
                     Kansalaisuus: Korean demokraattinen kansantasavalta
                     Passin numero: 654310175
                     Osoite: ei saatavilla
                     Sukupuoli: mies
                     Toimi Korea Ryonbong General Corporation -yhtiön edustajana Kuubassa
                  
                  
                     2.6.2017
                  
                  
                     Virkamies Korea Ryonbong General Corporation -yhtiössä, erikoistunut Korean demokraattisen kansantasavallan puolustusteollisuuden hankintoihin ja maan sotatarviketeollisuuden myyntitoiminnan tukemiseen. Sen hankinnoilla tuetaan luultavasti myös Korean demokraattisen kansantasavallan kemiallisten aseiden ohjelmaa.”